section_heading: Rani život
paragraph_text: Otac mu je bio ugostitelj, pa je on naslijedio od oca krčmu. Trgovao je konjima i vinom sa sjevernom Italijom, i naučio talijanski jezik. Izabran je u tirolsku skupštinu 1791. Tijekom rata treće koalicije je bio strijelac, a kasnije zapovjednik. Požunskim sporazumom 1805. Tirol je oduzet Austriji i pripojen Bavarskoj, pa Hofer postaje vođa protubavarskog pokreta. Bio je vođa delegacije, koja je u siječnju 1809. posjetila austrijskog cara Franju II od Habsburga i tražila podršku za mogući ustanak. Delegacija je dobila uvjeravanja od austrijskog cara da podrška neće izostati. Hofer je tajno započeo s organizacijom ustanka. Posjećivao je seljake i držao ratne savjete po lokalnim krčmama.